අදින් දශක තුනකට පමණ පෙර සිසුන් 250ක් පමණ මේ පාසලේ අකුරු කර ඇත.පාසලේ දරුවන් සංඛ්‍යාව දිනෙන් දින අඩු වෙමින් 2010 වර්ෂයේ පළමු වසරට එකම දරුවකු වත් නැතිව මුළු ශිෂ්‍ය සංඛ්‍යාව 49 දක්වා අඩුවිය.එම වර්ෂයේ මැද භාගයේ පාසලට පත්ව ආ වර්තමාන විදුහල්පති අජිත් ප්‍රේමකුමාර මහතා පසුගිය බස්නාහිර පළාත් සභාවේ හිටපු මන්තී‍්‍රවරු වන යසපාල කෝරළගේ,ලලිත් වර්ණ කුමාර(මංජු),පී.ඩි.අබේරත්න, ලාල් කුලරත්න යන මහත්වරුන්ගේ සහයෝගයෙන් ලබාදුන් ප්‍රතිපාදන සහ ගුරුගොඩ පෞද්ගලික ආයතනයකින් ලබාදුන් ප්‍රතිපාදන මඟින් පාසලේ භෞතික සම්පත් ටිකින් ටික සංවර්ධනය කර ඇත.මෙහි ප්‍රතිඵලයක් වශයෙන් පාසල කෙරෙහි ප්‍රදේශවාශසීන් තුළ යළිත් විශ්වාශයක් ඇතිවිණි.2011දී යළිත් 01 වසරට දරුවන් 17ක් පාසලට ඇතුල්විය .එතැන් සිට මේ දක්වා පාසලේ දරුවන් සංඛ්‍යාව 150 ක් දක්වා වර්ධනය කර ගැනීමට විදුහල්පතිතුමා සමත් වි ඇත.එපමණක් නොව මේ පාසල් ඉතියාසයේ වාර්තාවක් තබමින් මෙවර නව වසරට සිසුන් 34 ක් ඇතුලත්කර ගැනීමටද හැකිවිය.අලුත් වසරට දරුවන් 34 ක් ඇතුලත්කර ගැනීමේ උත්සවය පසුගියදා හිටපු පළාත් සභා මන්තී‍්‍ර යසපාල කෝරළගේ මහතාගේ ප්‍රධානත්වයන් එම විද්‍යාලයීය එළිමහන් රංග පීඨයේදී පැවැත්වුණි..